als_Latn dik_Latn sag_Latn
Më shumë se një muaj pas dhunës së ushtruar ndaj gazetarit Elvi Fundo, CityNews ka publikuar pamje më të qarta të agresorit që e goditi. Ngjarja ndodhi më 8 mars, rreth orës 10:30 të paradites te zona e “Stacionit të Trenit” në kryeqytet.
Autori që duket më qartë nga fotografitë e publikuara sot, shoqërohej dhe nga një person tjetër në momentin kur dhunuan gazetarin dhe u larguan nga vendngjarja.
Pas publikimit të këtyre fotografive që u bashkëngjiten atyre të mëparshmeve kërkohet ndihma e qytetarëve për identifikimin e agresorit.
Policia ka vënë në dispozicion numrat e telefonit 0694110202 dhe 0694100134, si dhe shumën prej 5 milionë lekësh për çdo informacion. Nga ana tjetër, CityNews ka ofruar edhe 5 milionë lekë të tjera për identifikimin e autorit.
als_Latn als_Latn als_Latn als_Latn